Επανεξετασθείσα πρόταση ΑΠΟΦΑΗΣ ΤΟΥ ΣΥΜΒΟΥΛΙΟΥ για τη θέσπιση μιας σειράς δράσεων και μέτρων με σκοπό τη διασφάλιση της διαλειτουργικότητας των διευρωπαϊκών δικτύων ηλεκτρονικής ανταλλαγής δεδομένων μεταξύ διοικήσεων (IDA) και της πρόσβασης σε αυτά

(υποβληθεισα από την Επιτροπή σύμφωνα με το άρθρο 189 Γ, στοιχείο δ) της συνθήκης ΕΚ)

ΑΙΤΙΟΛΟΓΙΚΗ ΕΚΘΕΣΗ

1. Ιστορικο

Στις 12 Δεκεμβρίου 1997, η Επιτροπή πρότεινε προς το Συμβούλιο την έγκριση σειράς δράσεων και μέτρων με σκοπό τη διασφάλιση της διαλειτουργικότητας των διευρωπαϊκών δικτύων ηλεκτρονικής ανταλλαγής δεδομένων μεταξύ διοικήσεων (IDA) και της πρόσβασης σε αυτά (1).

(1) EΕ C 54, 21.2.1998, σ. 12.

Η Οικονομική και Κοινωνική Επιτροπή εξέδωσε ευνοϊκή γνώμη στις 29 Απριλίου 1998 (2).

(2) ΕΕ C 214, 10.7.1998, σ. 33.

Η Επιτροπή των Περιφερειών εξέδωσε ευνοϊκή γνώμη στις 14 Μαΐου 1998 (3).

(3) ΕΕ C 251, 10.8.1998, σ. 1.

Στις 18 Νοεμβρίου 1998, το Ευρωπαϊκό Κοινοβούλιο ενέκρινε ευνοϊκό ψήφισμα, σε πρώτη ανάγνωση, όσον αφορά την πρόταση της Επιτροπής και πρότεινε τροπολογίες (4).

(4) ΕΕ C 379, 7.12.1998, σ. 58.

Στις 15 Δεκεμβρίου 1998, η Επιτροπή τροποποίησε την πρότασή της ώστε να συμπεριλάβει τις παραπάνω τροπολογίες του Ευρωπαϊκού Κοινοβουλίου που είχε αποδεχθεί (COM(1998) 785 τελικό) (5).

(5) ΕΕ C 10, 14.1.1999 σ. 8.

Το Συμβούλιο ενέκρινε την κοινή του θέση στις 21 Δεκεμβρίου 1998, (Κοινή θέση (EΚ) 9/1999) (6).

(6) ΕΕ C 55, 25.2.1999, σ. 15.

Στη δήλωσή της της 8ης Ιανουαρίου 1999, η Επιτροπή ενημέρωσε πλήρως το Ευρωπαϊκό Κοινοβούλιο για τη θέση της (SEC(1998) 2252).

Στις 12 Απριλίου 1999, το Ευρωπαϊκό Κοινοβούλιο τροποποίησε την κοινή θέση.

Η παρούσα πρόταση της Επιτροπής συνοδεύεται από πρόταση για θέσπιση σειράς κατευθυντηρίων μέτρων που διέπουν την καθιέρωση τηλεματικών δικτύων σε στήριξη της κοινοτικής διαδικασίας λήψης αποφάσεων και των κοινοτικών πολιτικών και δραστηριοτήτων. Με τις δύο αποφάσεις παρέχεται ισόρροπο πλαίσιο που θα αποτελέσει τη βάση για δεύτερη φάση του προγράμματος IDA.

2. Θεση του Ευρωπαϊκου Κοινοβουλιου σε Δευτερη Αναγνωση

Κατά τη δεύτερη ανάγνωση, το Ευρωπαϊκό Κοινοβούλιο πρότεινε μία τροπολογία στην κοινή θέση.

Η εν λόγω τροπολογία βασίζεται στην τροπολογία 11 που προτάθηκε κατά την πρώτη ανάγνωση, η διατύπωση της οποίας τροποποιήθηκε ελαφρώς.

Η πρώην τροπολογία 11 απορρίφθηκε από την Επιτροπή με την αιτιολογία ότι προτάσεις για τροποποίηση της εν λόγω απόφασης, έπειτα από την περιοδική αξιολόγηση του προγράμματος, θα μπορούσαν να υποβληθούν μόνο στο Κοινοβούλιο και το Συμβούλιο έπειτα από τη θέση σε ισχύ της συνθήκης του ’μστερνταμ, επηρεάζοντας συνεπώς την εφαρμογή της διαδικασίας συναπόφασης. Το Συμβούλιο υποστήριξε τη θέση αυτή.

3. Γνωμη της Επιτροπησ

Η διατύπωση που προτείνεται τώρα από το Ευρωπαϊκό Κοινοβούλιο θεωρείται πλέον κατάλληλη. Η Επιτροπή μπορεί τώρα να άρει την αντίρρησή της, ιδίως ενόψει του γεγονότος ότι η συνθήκη του ’μστερνταμ επικυρώθηκε από όλα τα κράτη μέλη και πρόκειται να τεθεί σε ισχύ την 1η Μαΐου 1999.

4. Συμπερασμα

Η Επιτροπή αποδέχεται κατά συνέπεια την μοναδική τροπολογία του Κοινοβουλίου στην κοινή θέση και επανεξετάζει με την παρούσα την πρότασή της, σύμφωνα με το άρθρο 189Γ, παρ. δ, της συνθήκης ΕΚ, ώστε να συμπεριλάβει την εν λόγω τροπολογία.

Επανεξετασθείσα πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη θέσπιση μιας σειράς δράσεων και μέτρων με σκοπό τη διασφάλιση της διαλειτουργικότητας των διευρωπαϊκών δικτύων ηλεκτρονικής ανταλλαγής δεδομένων μεταξύ διοικήσεων (IDA) και της πρόσβασης σε αυτά (Κείμενο που παρουσιάζει ενδιαφέρον για τον ΕΟΧ)

’ρθρο 13, παρ. 3

Αρχική πρόταση

Η Επιτροπή διαβιβάζει την αξιολόγησή της στο Συμβούλιο μαζί με τυχόν κατάλληλες προτάσεις για τροποποίηση της παρούσας απόφασης.

Επανεξετασθείσα πρόταση

Η Επιτροπή διαβιβάζει την αξιολόγησή της προς το Συμβούλιο και το Κοινοβούλιο, αφού την εξέτασει η επιτροπή TAC. Η Επιτροπή υποβάλλει επίσης κάθε τυχούσα κατάλληλη πρόταση για την τροποποίηση της παρούσας απόφασης. Οι αξιολογήσεις διαβιβάζονται το αργότερο ταυτόχρονα με τα σχέδια προϋπολογισμού των ετων 2001, 2003 και 2005 αντιστοίχως.